text:
Tiziganizira Kwambiri za Yehova
“Sinkhasinkha zinthu zimenezi mozama. Dzipereke pa zinthu zimenezi kuti anthu onse aone kuti ukupita patsogolo.”—1 TIM. 4:15.
NYIMBO: 57, 52
1, 2. Kodi anthufe timasiyana bwanji ndi nyama?
UBONGO wathu umachita zinthu zodabwitsa kwambiri. Mwachitsanzo, timatha kuphunzira chilankhulo ndipo izi zimatithandiza kuwerenga, kulemba, kulankhula komanso kuzindikira mawu amene munthu wina akulankhula. Timathanso kupemphera ndiponso kuimba nyimbo zotamanda Yehova. Ndife osiyana ndi nyama chifukwa chakuti sizingathe kuchita zinthu zimenezi. Mpaka pano, asayansi samvetsa mmene ubongo wathu umachitira zonsezi.
2 Mulungu ndi amene anatipatsa luso lochita zinthu zimene tatchulazi. (Sal. 139:14; Chiv. 4:11) Koma anthufe timasiyananso ndi nyama m’njira ina yapadera. Tinalengedwa “m’chifaniziro cha Mulungu” ndipo anatipatsa ufulu wosankha zochita. Choncho tingasankhe kugwiritsa ntchito mphatso ya kulankhula potamanda Yehova.—Gen. 1:27.
3. Kodi Yehova watipatsa mphatso iti yotithandiza kuti tikhale anzeru?
3 Baibulo ndi mphatso ina imene Yehova wapereka kwa anthu amene amafuna kumutamanda. Panopa, Baibulo lathunthu kapena mbali yake likupezeka m’zilankhulo zoposa 2,800. Munthu akamaphunzira Mawu a Mulungu amayamba kuganiza mofanana ndi mmene Yehova amaganizira. (Sal. 40:5; 92:5; 139:17) Munthu wotere amapeza ‘nzeru zothandiza kuti adzapulumuke.’—Werengani 2 Timoteyo 3:14-17.
4. (a) Kodi kusinkhasinkha n’kutani? (b) Kodi tikambirana mafunso ati?
4 Nthawi zina, Baibulo limagwiritsa ntchito mawu oti kusinkhasinkha ponena za kuganizira kwambiri zinthu zinazake. Munthu amatha kusinkhasinkha kapena kuganizira zinthu zabwino kapena zoipa. (Sal. 77:12; Miy. 24:1, 2) Koma zinthu zabwino kwambiri zimene tingaziganizire ndi zokhudza Yehova Mulungu ndi Yesu Khristu. (Yoh. 17:3) M’nkhaniyi tikambirana mafunso awa: Kodi tingatani kuti tiziganizira kwambiri zimene tikuwerenga? Kodi ndi zinthu ziti zimene tiyenera kuziganizira? Nanga n’chiyani chingatithandize kuti tizikonda kusinkhasinkha?
MUZIGANIZIRA ZIMENE MUKUWERENGA
5, 6. Kodi tingatani kuti tizimvetsa ndiponso kukumbukira zimene timawerenga?
5 Pali zinthu zina zimene timatha kuchita popanda kuganiza monga kupuma, kuyenda kapena kukwera njinga. Nthawi zina zimathekanso kuwerenga popanda kuganizira kwambiri. Choncho tikamawerenga tiyenera kuyesetsa kuti timvetse tanthauzo la zimene tikuwerengazo. Mwachitsanzo, tikamaliza kuwerenga ndime ina kapena tisanayambe kamutu kena, tingaime kaye n’kuganizira zimene tawerengazo kuti tione ngati tazimvetsa bwinobwino.
6 Asayansi amanenanso kuti kuwerenga mokweza kumathandiza kuti tizikumbukira bwino zinthu. M’pake kuti Mulungu anauza Yoswa kuti azisinkhasinkha buku la malamulo. Ndiyeno mawu achiheberi amene anawamasulira kuti “kusinkhasinkha” pa Yoswa 1:8 (Werengani.) amatanthauza kuwerenga “mochita kutchula mawu chapansipansi.” Kuwerenga Baibulo mokweza kumathandiza munthu kuganizira zimene akuwerengazo komanso kuzikumbukira.
7. Kodi tingatani kuti tiziganizira Mawu a Mulungu popanda kusokonezedwa? (Onani chithunzi patsamba 23.)
7 Tiyenera kuchita khama kuti tiziganizira kwambiri zimene tikuwerenga. Tikutero chifukwa chakuti ubongo wathu suchedwa kusokonezedwa ndi zinthu zina. Choncho tingachite bwino kuwerenga ndi kuganizira zimene tikuwerengazo pa nthawi imene sitinatope komanso pamalo opanda zinthu zosokoneza. Davide ananena kuti ankakonda kuganizira za Yehova usiku. (Sal. 63:6) Ngakhale kuti Yesu anali wangwiro, iye ankakonda kupita kumalo aphee kuti azikaganizira zinthu zofunika ndiponso kupemphera.—Luka 6:12.
ZINTHU ZINA ZABWINO ZIMENE TINGAZIGANIZIRE
8. (a) Kodi ndi zinthu zinanso ziti zimene tingaziganizire? (b) Kodi Yehova amamva bwanji tikamauza ena zokhudza iyeyo?
8 Palinso zinthu zina zimene tingaziganizire. Mwachitsanzo, mukaona zinthu zochititsa chidwi zimene Yehova analenga muzidzifunsa kuti: ‘Kodi zimenezi zikundiphunzitsa chiyani za Yehova?’ Mukatero mukhoza kuona ubwino wa Yehova n’kumamutamanda. Mukhozanso kumauza ena za Yehovayo. (Sal. 104:24; Mac. 14:17) Yehova amasangalala tikamapemphera, tikamaganizira zimene taphunzira komanso tikamauza ena zimene taphunzirazo. Paja Baibulo limanena kuti: “Anthu oopa Yehova analankhulana, aliyense ndi mnzake, ndipo Yehova anatchera khutu ndi kumvetsera. Buku la chikumbutso linayamba kulembedwa pamaso pake. Buku limeneli linali lonena za anthu oopa Yehova ndi anthu amene anali kuganizira za dzina lake.”—Mal. 3:16.
9. (a) Kodi Paulo anauza Timoteyo kuti ayenera kuganizira zinthu ziti? (b) Kodi tingaganizire zinthu ziti tisanapite kukalalikira?
9 Mtumwi Paulo anauza Timoteyo kuti ayenera kusinkhasinkha kapena kuti kuganizira zimene amalankhula, kuchita komanso kuphunzitsa. (Werengani 1 Timoteyo 4:12-16.) Ifenso tili ndi zinthu zambiri zimene tingaziganizire. Mwachitsanzo, tikamakonzekera kukaphunzitsa ena, ndi bwino kuganizira mafunso komanso zitsanzo zimene zingathandize wophunzirayo. Zimenezi zingatithandize kuti tikhale ndi chikhulupiriro cholimba komanso kuti tiziphunzitsa Mawu a Mulungu mwaluso. Kuganizira zinthu zolimbikitsa tisanapite mu utumiki n’kothandizanso. (Werengani Ezara 7:10.) Ngati tiwerenga nkhani inayake ya m’buku la Machitidwe tikhoza kulalikira mwakhama. Tingachitenso bwino kuganizira mavesi komanso mabuku amene tikufuna kukawagwiritsa ntchito mu utumiki. (2 Tim. 1:6) Tiziganiziranso nkhani zimene zingachititse chidwi anthu a m’gawo lathu. Tikamachita zimenezi tidzatha kuphunzitsa Mawu a Mulungu mogwira mtima.—1 Akor. 2:4.
10. Kodi ndi zinthu zinanso ziti zimene tingaziganizire?
10 Kodi ndi zinthu zinanso ziti zimene tingaziganizire? Ngati mumalemba mfundo zikuluzikulu zimene mumamva pa misonkhano, mungamaziwerenge n’kumaganizira zimene mukuphunzira. Mukhozanso kumaganizira nkhani zopezeka m’magazini atsopano komanso m’mabuku amene timalandira pa msonkhano wachigawo. Mukamawerenga Buku Lapachaka, mungachite bwino kuganizira kaye nkhani imene mwawerengayo musanapite pa nkhani ina. Kuchita zimenezi kungakuthandizeni kuti muimvetse bwino nkhaniyo ndiponso kuti ikufikeni pamtima. Mukamawerenga nkhani inayake, mungachite bwino kudula mizere kunsi kwa mfundo zazikulu kapena kulemba notsi zimene mungagwiritse ntchito pa ulendo wobwereza, ulendo waubusa kapena pokamba nkhani. Choncho, tikamaganizira zimene tawerenga, nkhaniyo ingatifike pamtima ndipo tingathokoze Yehova chifukwa cha zimene taphunzirazo.
TIZIGANIZIRA MAWU A MULUNGU TSIKU LILILONSE
11. Kodi chinthu chofunika kuchiganizira kwambiri n’chiyani, ndipo n’chifukwa chiyani tikutero? (Onani mawu am’munsi.)
11 Chinthu chofunika kuchiganizira kwambiri ndi Mawu a Mulungu. Tikutero chifukwa chakuti kuchita zimenezi kungatithandize kukumbukira malemba. Ndiyeno ngati nthawi ina taletsedwa kukhala ndi Baibulo, tikhoza kuganizira malemba amene tikuwakumbukirawo kapena nyimbo za Ufumu zimene tinaloweza. * (Mac. 16:25) Mzimu woyera ungatithandize kuti tizikumbukira zinthu zabwino zimene tinaphunzira.—Yoh. 14:26.
12. Kodi tingatsatire njira iti powerenga Mawu a Mulungu tsiku lililonse?
12 Kodi tingatsatire njira iti powerenga Mawu a Mulungu tsiku lililonse? Tingasankhe masiku ena pa mlungu kuti tiziwerenga Baibulo motsatira ndandanda ya Sukulu ya Utumiki wa Mulungu. Koma masiku ena tingamawerenge mabuku monga Mateyu, Maliko, Luka ndi Yohane n’kumaganizira zimene Yesu ankaphunzitsa ndi kuchita. (Aroma 10:17; Aheb. 12:2; 1 Pet. 2:21) Tilinso ndi buku limene limafotokoza mwatsatanetsatane zimene Yesu anachita ali padziko lapansi. Bukuli lingatithandize kuti tizimvetsa bwino nkhani zimene zinalembedwa m’mabuku a m’Baibulo onena za Yesu.—Yoh. 14:6.
N’CHIFUKWA CHIYANI TIYENERA KUGANIZIRA ZA YEHOVA NDI YESU?
13, 14. N’chifukwa chiyani tiyenera kupitiriza kuganizira za Yehova ndi Yesu?
13 Kuganizira kwambiri za Yehova ndi Yesu kumathandiza kuti tikhale Akhristu odalirika komanso tikhale ndi chikhulupiriro cholimba. (Aheb. 5:14; 6:1) Ngati sitipeza mpata wochita zimenezi, ubwenzi wathu ndi Yehova ukhoza kuyamba kusokonekera mpaka kufika potheratu. (Aheb. 2:1; 3:12) Yesu anasonyeza kuti munthu sangasunge Mawu a Mulungu ngati Mawuwo sanamufike pamtima. Zingakhale zosavuta kuti munthu wotereyu atengeke ndi ‘nkhawa, chuma ndi zosangalatsa za moyo uno ndipo zipatso zake sizikhwima.’—Luka 8:14, 15.
14 Choncho tiyeni tisasiye kuganizira kwambiri Mawu a Mulungu. Izi zidzatithandiza kutsatira kwambiri makhalidwe a Yehova. (2 Akor. 3:18) Tili ndi mwayi waukulu wophunzira za Mulungu komanso kutsanzira makhalidwe ake mpaka muyaya.—Mlal. 3:11.
15, 16. (a) Kodi kuganizira kwambiri za Yehova ndi Yesu kwakuthandizani bwanji? (b) Kodi ndi zinthu ziti zimene zingatilepheretse kuganizira Mawu a Mulungu? (c) N’chifukwa chiyani sitiyenera kusiya kusinkhasinkha?
15 Kuganizira za Yehova ndi Yesu kumathandizanso kuti tisafooke. Tikatero timalimbikitsa kwambiri abale ndi alongo komanso anthu amene timawapeza tikamalalikira. Kuganizira kwambiri zimene Yehova anachita popereka dipo kungatithandizenso kuti tiziona kuti ubwenzi wathu ndi iye ndi wofunika kwambiri. (Aroma 3:24; Yak. 4:8) M’bale wina wa ku South Africa dzina lake Mark anakhala m’ndende kwa zaka zitatu chifukwa chokana usilikali ndipo anati: “Munthu akamasinkhasinkha zimakhala ngati akuyenda ulendo n’kumaona zinthu zatsopano. Zili choncho chifukwa chakuti akamaganizira amazindikira zinthu zatsopano zokhudza Yehova. Nthawi zina ndimada nkhawa ndikaganizira za m’tsogolo. Koma ndikangotenga Baibulo n’kuwerenga nkhani inayake, mtima wanga umakhala m’malo.”
16 Kunena zoona, masiku ano pali zinthu zambiri zimene zingatilepheretse kuganizira Mawu a Mulungu. M’bale wina wa ku Africa dzina lake Patrick ananena kuti m’mutu mwake mumayenda zinthu zambirimbiri. Zina zimakhala zabwino koma zina zimakhala zoipa. Tsiku lililonse amafunika kudzifufuza ndipo nthawi zambiri amapeza kuti akudera nkhawa zinazake. Ndiyeno amapempha Yehova kuti asiye kuganizira zimenezo n’cholinga choti asinkhesinkhe zinthu zofunika. Ngakhale kuti zimenezi zimatenga nthawi, zimamuthandiza kuti asinkhesinkhe bwino komanso kuti ubwenzi wake ndi Yehova ulimbe kwambiri. Zimamuthandizanso kuti amvetse bwino mfundo za m’Malemba. (Sal. 94:19) Anthu amene ‘amafufuza Malemba mosamala’ tsiku lililonse n’kumawaganizira amadalitsidwa kwambiri.—Mac. 17:11.
KODI TINGAPEZE BWANJI NTHAWI YOGANIZIRA MAWU A MULUNGU?
17. Kodi inuyo mumatani kuti mupeze mpata woganizira Mawu a Mulungu?
17 Anthu ena amadzuka m’mawa kwambiri kuti awerenge Baibulo, kuganizira zimene awerengazo ndiponso kupemphera. Ena amachita zimenezi masana pa nthawi yopuma, apo ayi madzulo kapena usiku asanakagone. Palinso anthu ena amene amawerenga Baibulo m’mawa ndi madzulo omwe. Choncho tinganene kuti iwo ‘amaliwerenga usana ndi usiku.’ (Yos. 1:8) Koma mfundo yofunika ndi yakuti tiziyesetsa kupeza mpata wowerenga Mawu a Mulungu n’kumawaganizira tsiku lililonse.—Aef. 5:15, 16.
18. Kodi Baibulo limalonjeza chiyani kwa anthu amene amaganizira Mawu a Mulungu tsiku lililonse ndiponso kuyesetsa kuwatsatira?
18 Baibulo limalonjeza kuti Yehova adzadalitsa anthu amene amaganizira Mawu ake ndiponso kuwatsatira. (Werengani Salimo 1:1-3.) Paja Yesu ananena kuti: “Odala ndi amene akumva mawu a Mulungu ndi kuwasunga.” (Luka 11:28) Koma chofunika kwambiri n’chakuti tikamaganizira Mawu a Mulungu tsiku lililonse tidzatha kulemekeza Yehova. Ndiyeno iye adzatithandiza kukhala osangalala panopa komanso adzatipatsa moyo wosatha m’dziko latsopano.—Yak. 1:25; Chiv. 1:3.
^ ndime 11 Onani nkhani yakuti, “Tinayesetsa Kuti Tikhale Olimba Mwauzimu” mu Nsanja ya Olonda ya December 1, 2006.


c: text/html

text:
Kodi Nkhani Zimene Zili M’Baibulo Ndi Nzeru za Anthu?
Yankho la m’Baibulo
M’Baibulo, lomwenso limadziwika kuti Malemba Opatulika, muli mawu ambiri a nzeru.
Komabe, taonani mfundo yochititsa chidwi iyi imene ili m’Baibulo: “Malemba onse anauziridwa ndi Mulungu.” (2 Timoteyo 3:16) Pali maumboni ambiri otsimikiza kuti mawuwa ndi oona. Mwachitsanzo, taonani mfundo zotsatirazi:
Palibe munthu amene anaperekapo umboni woona wosonyeza kuti mbiri inayake yotchulidwa m’Baibulo ndi yolakwika.
Anthu amene anauziridwa kulemba Baibulo anali oona mtima ndipo analemba zinthu mosabisa. Zinthu zonse zimene analemba zimasonyezeratu kuti n’zoona.
Nkhani zonse za m’Baibulo zili ndi mfundo imodzi. Mfundo yake ndi yakuti: Mulungu yekha ndiye woyenerera kulamulira anthu komanso kuti kudzera mu Ufumu wake wakumwamba, adzachita chifuniro chake.
Ngakhale kuti Baibulo linalembedwa zaka masauzande ambiri zapitazo, nkhani zimene linanena zokhudza sayansi ndi zolondolabe mpaka pano mosiyana ndi nkhani zina zimene anthu ambiri ankakhulupirira pa nthawiyo.
Zimene anthu olemba mbiri yakale analemba zikusonyeza kuti maulosi a m’Baibulo akukwaniritsidwa.
Onaninso
Kodi Uthenga Wabwino ndi Wochokeradi kwa Mulungu?
Kodi tingatsimikize bwanji kuti Baibulo limanena zoona?

robotstxt: allowed

filter: keep


text: 1 M’masiku a Yotamu,+ Ahazi+ ndi Hezekiya,+ mafumu a Yuda,+ Yehova analankhula ndi Mika+ wa ku Moreseti kudzera m’masomphenya. M’masomphenyawo anamuuza zokhudza Samariya+ ndi Yerusalemu+ kuti:2 “Tamverani anthu nonsenu. Mvetsera mwatcheru iwe dziko lapansi ndi anthu onse okhala mwa iwe.+ Yehova, Ambuye Wamkulu Koposa akhale mboni yokutsutsani pa zimene mukuchita.+ Yehova akutsutseni ali m’kachisi wake woyera.+3 Tamverani! Yehova akuchoka pamalo ake,+ ndipo atsika ndi kupondaponda m’malo okwezeka a padziko lapansi.+4 Mapiri asungunuka kumapazi ake+ ndipo zigwa zigawanika. Zonsezi zisungunuka ngati phula losungunuka ndi moto+ ndipo ziyenda ngati madzi othiridwa pamalo otsetsereka.5 “Izi zichitika chifukwa cha kupanduka kwa Yakobo ndiponso chifukwa cha machimo a nyumba ya Isiraeli.+ Kodi wachititsa kupanduka kwa Yakobo ndani? Kodi si anthu a ku Samariya?+ Wachititsa ndani kuti Yuda akhale ndi malo okwezeka?+ Si anthu a ku Yerusalemu kodi?6 Samariya ndidzamusandutsa bwinja+ ndi malo oyenera kubzalapo mpesa. Miyala yake ndidzaiponya m’chigwa ndipo maziko ake ndidzawafukula n’kuwasiya pamtunda.+7 Zifaniziro zake zonse zogoba zidzaphwanyidwa n’kukhala zidutswazidutswa+ ndipo mphatso zonse zimene ankalandira monga malipiro zidzatenthedwa pamoto.+ Mafano ake onse ndidzawawononga. Samariya anapeza zinthu zonsezi ndi ndalama zimene anapeza pochita uhule. Ndipo tsopano zitengedwa kuti zikakhale malipiro a mahule kwinakwake.”+8 Chifukwa cha zimenezi ndidzalira ndi kufuula.+ Ndidzayenda wopanda nsapato komanso wosavala.+ Ndidzalira ngati mimbulu ndi kumva chisoni ngati nthiwatiwa zazikazi.9 Zilonda zake n’zosachiritsika+ ndipo zafalikira mpaka kukafika ku Yuda.+ Mliri umenewu wakafika pachipata cha anthu amtundu wanga ku Yerusalemu.+10 “Anthu inu musanene zimenezi ku Gati ndipo asakuoneni mukulira.+“Gubudukani pafumbi+ m’nyumba ya Afira.11 Iwe mkazi wokhala ku Safiri tuluka m’dziko lako uli maliseche mochititsa manyazi.+ Mkazi wokhala ku Zaanana sanachoke m’dziko lake. Beti-ezeli anali malo anu othawirako, koma tsopano kuzingomveka kulira kokhakokha.12 Mkazi wokhala ku Maroti anali kuyembekezera zinthu zabwino,+ koma zoipa zochokera kwa Yehova zafika pachipata cha Yerusalemu.+13 Iwe mkazi wokhala ku Lakisi,+ mangirira galeta ku gulu la mahatchi.* Mzinda umenewu ndiwo unayambitsa tchimo la mwana wamkazi wa Ziyoni,+ pakuti kupanduka kwa Isiraeli kwapezeka mwa iwe.+14 Choncho iwe udzapereka mphatso zotsanzikirana kwa Moreseti-gati.+ Nyumba za Akizibu+ zinali chinthu chokhumudwitsa kwa mafumu a Isiraeli.15 Iwe mkazi wokhala ku Maresha+ ndidzakubweretsera wolanda zinthu za ena.+ Ulemerero wa Isiraeli udzafika ku Adulamu.+16 Meta mpala ndi kuchotsa tsitsi lonse chifukwa cha ana ako aamuna amene unali kuwakonda.+ Meta mpala mpaka ufanane ndi wa chiwombankhanga, chifukwa chakuti ana akowo akusiya ndipo apita kudziko lina.”+


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
4 Tsopano Ambuye atazindikira kuti Afarisi anamva kuti Yesu anali kuphunzitsa anthu ambiri kuposa Yohane ndipo anali kuwabatiza+ kuti akhale ophunzira,
2 ngakhale kuti kwenikweni si Yesu amene anali kubatiza koma ophunzira ake,
3 anachoka ku Yudeya ndi kupitanso ku Galileya.
4 Koma anafunika kuti adzere ku Samariya.+
5 Choncho anafika mumzinda wa Samariya wotchedwa Sukari pafupi ndi munda umene Yakobo anapatsa mwana wake Yosefe.+
6 Ndipotu kumeneko kunali kasupe+ wa Yakobo. Yesu atatopa ndi ulendowo, anakhala pansi pakasupepo. Nthawi n’kuti ili cha m’ma 12 koloko masana.
7 Ndiyeno mayi wina wa mu Samariya anafika kudzatunga madzi. Yesu anapempha mayiyo kuti: “Mundipatseko madzi akumwa mayi.”
8 (Ophunzira ake anali atalowa mumzinda kukagula chakudya.)
9 Mayi wachisamariyayo anafunsa Yesu kuti: “Popeza inu ndinu Myuda, bwanji mukupempha madzi akumwa kwa ine, mayi wachisamariya?” (Pakuti Ayuda ndi Asamariya sayanjana.)+
10 Poyankha Yesu anauza mayiyo kuti: “Mukanadziwa mphatso+ yaulere ya Mulungu ndi amene+ akukuuzani kuti, ‘Mundipatseko madzi akumwa,’ mukanam’pempha iyeyo, ndipo akanakupatsani madzi amoyo.”+
11 Mayiyo anati: “Bambo, mulibe n’chotungira chomwe, ndipo chitsimechinso n’chozama. Nanga madzi amoyowo mwawatenga kuti?
12 Kodi inu ndinu wamkulu+ kuposa kholo lathu Yakobo, amene anatipatsa chitsimechi, chimenenso iyeyo, ana ake ndi ng’ombe zake anali kumwa?”
13 Poyankha, Yesu anamuuza kuti: “Aliyense wakumwa madzi awa adzamvanso ludzu.
14 Koma amene adzamwa madzi amene ine ndidzam’patse sadzamvanso ludzu m’pang’ono pomwe.+ Ndipo madzi amene ndidzam’patse, adzasanduka kasupe wa madzi+ otuluka mwa iye, opatsa moyo wosatha.”+
15 Mayiyo anauza Yesu kuti: “Bambo, ndipatseni madzi amenewo, kuti ndisadzamvenso ludzu komanso kuti ndisamabwerenso kuno kudzatunga madzi.”
16 Iye anauza mayiyo kuti: “Pitani, kaitaneni mwamuna wanu abwere kuno.”
17 Mayiyo anayankha kuti: “Ndilibe mwamuna.” Yesu anati: “Mwanena zoona mmene mukuti, ‘Ndilibe mwamuna.’
18 Pakuti mwakwatiwapo ndi amuna asanu, ndipo mwamuna amene muli naye panopa si mwamuna wanu. Apa mwanenadi zoona.”
19 Mayiyo anati: “Bambo, ndazindikira kuti ndinu mneneri.+
20 Makolo athu anali kulambira m’phiri ili,+ koma anthu inu mumanena kuti Yerusalemu ndiwo malo kumene anthu ayenera kulambirirako.”+
21 Yesu anauza mayiyo kuti: “Mayi, Ndithu nthawi idzafika pamene anthu inu simudzalambira+ Atate m’phiri ili kapena ku Yerusalemu.+
22 Inu mumalambira chimene simuchidziwa.+ Ife timalambira chimene tikuchidziwa, chifukwa chipulumutso chikuchokera kwa Ayuda.+
23 Komabe nthawi idzafika, ndipo ndi yomwe ino, pamene olambira oona adzalambira Atate motsogoleredwa ndi mzimu+ ndi choonadi,+ pakuti Atate amafuna oterowo azimulambira.+
24 Mulungu ndiye Mzimu,+ ndipo onse omulambira ayenera kumulambira motsogoleredwa ndi mzimu ndi choonadi.”+
25 Pamenepo mayiyo anati: “Ndikudziwa kuti Mesiya+ akubwera, wotchedwa Khristu.+ Ameneyo akadzafika, adzatifotokozera zonse poyera.”
26 Yesu anamuuza kuti: “Munthu ameneyo ndi ineyo amene ndikulankhula nanu.”+
27 Tsopano ophunzira ake anafika, ndipo anayamba kudabwa chifukwa anali kulankhula ndi munthu wamkazi. Komabe palibe amene ananena kuti: “Mukufuna chiyani kwa iye?” kapena kuti, “N’chifukwa chiyani mukulankhula ndi mayiyu?”
28 Choncho mayi uja anasiya mtsuko wake wa madzi ndi kukalowa mumzinda ndipo anauza anthu kuti:
29 “Tiyeni kuno mukaone munthu amene wandiuza zonse zimene ndakhala ndikuchita. Kodi ameneyu n’kukhala Khristu+ kapena?”
30 Iwo anatuluka mumzindawo ndi kubwera kumene kunali Yesu.
31 Apa n’kuti ophunzira ake akumupempha kuti: “Rabi,+ idyani.”
32 Koma iye anawauza kuti: “Chakudya ndili nacho chimene inu simukuchidziwa.”
33 Pamenepo ophunzirawo anayamba kufunsana kuti: “Pali amene wamubweretsera chakudya ngati?”
34 Yesu anati: “Chakudya+ changa ndicho kuchita chifuniro+ cha amene anandituma ndi kutsiriza ntchito yake.+
35 Kodi inu simunena kuti kwatsala miyezi inayi kuti tiyambe kukolola? Koma ndikuti: Kwezani maso anu muone m’mindamo, mwayera kale ndipo m’mofunika kukolola.+ Moti pano
36 wokolola akulandira kale malipiro ndipo akusonkhanitsa zipatso ku moyo wosatha,+ kuti wofesa mbewu+ ndi wokolola asangalalire pamodzi.+
37 Ndiye chifukwa chake mawu aja ali oona akuti, Wina ndi wofesa ndipo wina ndi wokolola.
38 Ine ndakutumizani kukakolola zimene simunakhetsere thukuta. Ena anagwira ntchito mwakhama,+ ndipo inu mwalowa kukapindula ndi ntchito imene iwo anaigwira mwamphamvu.”
39 Pamenepo Asamariya ambiri ochokera mumzindawo anakhulupirira+ mwa iye chifukwa cha mawu a mayi uja amene pochitira umboni anati: “Iyeyu anandiuza zinthu zonse zimene ndakhala ndikuchita.”+
40 Choncho Asamariya atafika kwa iye, anayamba kumupempha kuti akhalebe nawo, ndipo anakhala nawo masiku awiri.+
41 Zotsatira zake, anthu ochuluka anakhulupirira chifukwa cha zimene iye anali kunena.+
42 Iwo anayamba kuuza mayi uja kuti: “Sikuti tikukhulupirira chifukwa cha mawu ako ajanso ayi, pakuti tadzimvera tokha+ ndipo tadziwa ndithu kuti munthu uyu ndi mpulumutsi+ wa dziko.”
43 Masiku awiriwo atatha, iye anachoka kumeneko ndi kupita ku Galileya.+
44 Yesu mwiniyo anachitira umboni kuti mneneri salemekezedwa kwawo.+
45 Choncho pamene anafika ku Galileya, Agalileyawo anamulandira, chifukwa anali ataona zonse zimene anachita pa chikondwerero ku Yerusalemu,+ pakuti nawonso anapita ku chikondwereroko.+
46 Kenako anafikanso ku Kana+ wa ku Galileya, kumene anasandutsa madzi kukhala vinyo kuja.+ Tsopano kumeneku kunali munthu wina mtumiki wa mfumu, amene mwana wake wamwamuna anali kudwala ku Kaperenao.+
47 Munthuyu atamva kuti Yesu wafika ku Galileya kuchokera ku Yudeya, anapita kwa iye ndi kuyamba kumupempha kuti apiteko ndi kukachiritsa mwana wakeyo, pakuti anali pafupi kumwalira.
48 Koma Yesu anamuuza kuti: “Ngati anthu inu simunaone zizindikiro+ ndi zodabwitsa,+ simungakhulupirire ngakhale pang’ono.”
49 Mtumiki wa mfumu uja anati: “Ambuye, tiyeni mwana wanga asanafe.”
50 Yesu anati: “Pita,+ mwana wako ali moyo.”+ Munthuyo anakhulupirira mawu amene Yesu anamuuzawo ndipo anapitadi.
51 Ali m’njira, akapolo ake anamuchingamira kudzamuuza kuti mnyamata wake ali moyo.+
52 Choncho iye anayamba kuwafunsa ola limene anachira. Iwo anamuuza kuti: “Malungo ake anatha dzulo cha m’ma 1 koloko masana.”+
53 Pamenepo bamboyo anadziwa kuti linali ola lomwelo+ pamene Yesu anamuuza kuti: “Mwana wako ali moyo.” Ndipo iye ndi banja lake lonse anakhulupirira.+
54 Ichi chinalinso chizindikiro+ chachiwiri chimene Yesu anachita atatuluka mu Yudeya ndi kulowa mu Galileya.
Patsani ena
Patsani ena
Yohane 4
Baibulo la Dziko Latsopano la Malemba Opatulika
https://www.jw.org/finder?docid=1011452&Book=43&Chapter=4&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D43%26Chapter%3D4%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ZITHUNZI ZOFOTOKOZA NKHANI ZA M’BAIBULO
Zithunzi Zofotokoza Nkhani za M’Baibulo
Loti ndi Banja Lake
Werengani nkhani yokhudza Loti, mkazi wake ndi ana ake aakazi komanso kuwonongedwa kwa Sodomu ndi Gomora. Mukhoza kuwerenga nkhaniyi pawebusaitiyi kapena kusindikiza papepala.
Zinanso
Adamu ndi Hava Anachita Zinthu Modzikonda
Kodi zotsatira za zimene anasankha kuchita zinali zotani?
Rahabi Anatsatira Malangizo
Banja limodzi linapulumuka nthawi imene mzinda wa Yeriko unagwa.
Davide Anachita Zinthu Molimba Mtima
N’chiyani chinamuchititsa Davide kukhulupirira kuti akhoza kugonjetsa Goliyati? N’chifukwa chiyani inunso muyenera kulimba mtima kuti muchite zinthu zabwino?


text:
Chaka chilichonse, 25 December ndi tsiku lachisangalalo koma chaka changopitachi lidali lachisoni m’banja la a Moses a kwa Chinthambwe mfumu yaikulu Chilowoko m’boma la Ntchisi.
Patsikulo, mmodzi mwa a pabanjalo, Steven Moses wa zaka 47, adamwalira atamwa mkalabongo wochuluka komanso osadyera.
Mng’ono wa malemuyo yemwe amakhala kufupi naye ku Area 25 mumzinda wa Lilongwe, Amos Moses, adati mbale wakeyo adavomereza za nkhaniyo ndipo adati adamva kuchokera kwa wina kuti mbale wakeyo sanali bwino.
Iye adati mmbuyomo sadalandireko lipoti lilironse loti mbale wakeyo samamva bwino ndipo atamva uthengawo adathamangira kunyumba ya malemuyo komwe adakapeza atauma kale.
“Tidamupeza atauma pamphepete pake pali mabotolo a mkalabongo, ena mulibe kanthu ena osayamba. Idali imfa yowawa,” adatero Amos.
Mneneri wapolisi ya Kanengo, Alfred Chimthere, adatsimikiza kuti bamboyo adamwalira kaamba ka mowa.
“Titalandira uthenga wa imfayo, tidathamangirako ndipo titatengera mtembowo kuchipatala cha Kamuzu Central, madotolo adatsimikiza kuti imfayo idachitika kaamba ka mowa oposa mlingo,” adatero Chimthere.
Aaron Tsokwe, yemwe amagulitsa kanyenya mumsika wa Nsungwi komwe malemuyo amakonda kumwera mowa adati mkuluyu amakonda mowa wa kachasu ndi wa m’masacheti ndipo ngakhale amakonda mowa choncho, adalibe mbiri ya ndewu.
“Anthu ambiri tidamuzolowera kuti amakhala chiledzerere. Iye kwake kudali kulongolola, osati ndewu,” adatero Tsokwe.
Mkulu wa bungwe lolimbana ndi mchitidwe ogwiritsa ntchito mankhwala ozunguza bongo la Drug Fight Malawi yemwenso amayendetsa mgwirizano wolimbikitsa kuti pakhale ndondomeko zoyendetsera kagwiritsidwe ntchito ka mankhwala wa Malawi Alcohol Policy Alliance, Nelson Zakeyu, adati imfa zotere zikunka patsogolo kaamba kosowa ndondomeko zoyenera.
Iye adati izi zikadatha boma likadakhala ndi ndondomeko zoyenera komanso njira zamphamvu zoonetsetsa kuti ndondomekozo zikugwiradi ntchito.
“Timatsogoza kunena kuti anthu azidyera akafuna kumwa mowa mmalo mongoletsa kuti anthuwo asamamwe,” adatero Zakeyu.
Mneneri wa polisi m’dziko muno James Kadadzera adauza Msangulutso Lachinayi kuti ali mkati mosonkhanitsa ngozi zomwe zachitika mkatikati mwa nyengo ya zisangalalo ntchito yomwe ikukhudza kusonkhanitsa chiwerengero cha imfa zokhala ngati ya Steven.
Iye adati apolisi amagwira ntchito usana ndi usiku kuwonetsetsa kuti anthu akutsatira malamulo ndi cholinga chopewa zinthu zosakhala bwino monga imfa zopeweka ngati za uchidakwa.
“Malamulotu alipo monga pamlingo wa zaka zovomerezeka kumwa mowa, nthawi yomwera mowa komanso mamwedwe oyenera. Ichi nchifukwa chake nthawi zina apolisi amayendera malo omwera kufuna kuona ngati ndondomeko zikutsatidwa,” adatero Kadadzera.
Iye adalonjeza kuti apolisi akamaliza kusonkhanitsa za chiwerengero cha ngozi, imfa ndi zochitika zina pa nyengo ya zisangalalo, adzadziwitsa mtundu wa aMalawi kudzera m’njira zoyenera. n


text:
Yesu Kristu
Yesu Kristu (8–2 BC/BCE to 29–36 AD/CE)[1], amene amatchulidwanso kuti Yesu wa ku Nazareti, ndi mzati wa chi Khristu. Iye amatchulidwanso ndi dzina loti Yesu Khristu, lomwe linachokela potanthauzila ku Chizungu dzina lake la chi Helene Iēsous, lomwenso linachokela pophatikiza dzina la chi Yuda Yehoshua, lomwe limatanthauza kuyi "Yehova ndiye Chipulumutso", pomwe Khristu ndi mutu wochokera ku chi Helene Christós, kutanthauza "Wodzodzedwa", ndipo limafanana ndi liu la chi Yuda "Mesiya" [1]
Zambiri zokhudza moyo wa Yesu ndi ziphunzitso zake zinachokela ku ma bukhu a uthenga wa bwino a mu Chipangano cha Tsopano a Mateyu, Maliko, Luka ndi Yohane. Akachenjede pa nkhani za mbiri ndi baibulo amagwirizana kuti Yesu anali mu Yuda wa ku Galile, ankadziwika kuti ndi mphuzitsi andi mchilitsi, anabatizidwa ndi Yohane mmbatizi, anapachikidwa ku Yelusalemu malinga ndi chigamulo cha mtsogoleri wa chi Roma Pilato pa mlandu wogalamukira boma la chi Roma.[2][3] A kachenjede ena ochepa amakayikira umoyo wa Yesu mu mburi ya dziko la pansi, ndipo ena amanena kuti Yesu Khristu ndi nthano chabe.[4]
A Khristu amakhulupilira kuti Yesu ndi Mpulumutsi ndipo kubwera kwake kunanenedwa mu Chipangano cha Kale ndipo amakhulupilira kuti anauka kwa akufa. A Khristu ambiri amakhulupiliranso kuti Yesu ndi Mulungu amene anabwera kuzapeleka chipulumutso ndi kuyanjanitsanso munthu ndi Mulungu. A Khristu amene sakhulupilira zoti Mulungu ndi m'modzi mwa atatu amatanthauzira mosiyana siyana za uMulungu wake (onani m'musimu). Zikhulupiriro zina za chi Khristu ndi zakuti anabadwa kwa mzimayi, anachita zozizwa ali pa dziko la pansi, anakwanilitsa zomwe zinaneneredwa mu Chipangano cha Kale, anakwela kumwamba ndipo adzabweranso kudzatenga oyera mtima.
Ku chi Silamu, Yesu, (Arabic: عيسى,kutanthauza kwake Isa) amatengedwa kuti ndi m'neneri wokondedwa was Mulungu, amene anabweretsa mau a Mulungu, wochita zozizwa ndiponso kuti ndi Mpulumutsi. Asilamu koma sabvomerezana ndi chikhulupiliro cha Akhristu chakuti Yesu anapachikidwa pa mtanda, ndi kutinso ndi Mulungu. Asilamu amakhulupilira kuti kukhomeleredwa pa mtanda kwa Yesu ndi masomphenya chabe koma Yesuyo anakweradi ku mwamba ndi thupi lake. Asilamu ambiri amakhulupiliranso kuti Yesu adzabweranso ndi Mahdi dziko likadzadzala ndi uchimo ndi kusowa chilungamo pa nthawi ya kubwera kwa woyipayo wa ku Chisilamu Dajjal.
Mbiri[edit | edit source]
Nkhani ya kubadwa kwa Yesu imalongosoledwa bwino mu Uthenga wa bwino wa Mateyo(lomwe limafanizidwa kuti linalembedwa pakati pa 65 ndi 90 AD/CE)[5] ndi bukhu la Luka lomwe limafanizidwa kuti linalembedwa pakati pa 65 ndi 100 AD/CE)[6]. Anthu ozama pa za maphunziro amapanga mtsutso pa dongosolo la m'mene Yesu anabadwira, ndipo ochepa ndi amene amanena kuti amadziwa zaka zomwe Yesu anabadwa ndi kumwalila.
Nkhani ya kubwadwa ka Yesu mu Chipangano cha Tsopano m'mabukhu a Mateyu ndi Luka sanena tsiku kapena nyengo imene Yesu anabadwa. Mu Chikhristu cha ku azungu, 25 December ndi tsiku lomwe amakumbukira kubadwa ka Yesu. Tsikuli linayamba kugwiritsidwa ntchito cha m'ma 330 AD pakati pa Akhristu a chi Roma. Asanayambe kutero, ndiponso mpaka masiku ano mu Chikhristu cha mayiko a kumadzulo, kubadwa kwa Yesu kumakumbukulidwa pa 6 January ngati mbali ya phwando la Theophany [7], lomwe limadziwikanso ndi kuti Epiphany, lomwe ndi phwando losangalala kubwela pa dziko la pansi kwa Mulungu, konwe ena amatchula kuti ndi tsiku la chikhumi ndi chiwili (Twelfth day)lomwe linali tsiku lomwe anzeru a kum'mawa anakaona Yesu. Tsikulinso amakumbukira kubatizidwa kwa Yesu ndi Yohane m'mbatizi mu mtsinje wa Yorodani ndiponso zina zomwe zinachitika pa moyo wa Yesu. Akachenjede ena amati zomwe analemba Luka pa zimene abusa a nkhosa pa nthawi ya kubadwa kwa Yesu zimasonyeza kuti Yesu anabadwa kumapeto kwa nthawi yozizira kapena nthawi yotentha. [8]. Akachenjedewanso amaganizira kuti tsiku lokumbukira kubadwa kwa Yesu linasinthidwa ndi mpingo wa Chikatolika poyesa kusiyitsa chisangalalo cha anthu a chi Roma cha Saturnalia (lomwe lili tsiku lmwe ankhasangalala kubadwa kwa mulungu wawo wa dzuwa, Sol Ivictus
Mu chaka cha mazana awiri, makumi anayi ndi mphambu zisanu ndi ziwiri (248) pa Nthawi ya Daoklishani (yomwe Daocletian analanda ufumu wa chi Roma) Dionysius Exiguus anayesetsa kuwerenga molondola zaka zomwe zinapita chibadwireni Yesu ndipo anawelenga kuti panadutsa zaka mazana anasu ndi chiwiri ndi makumu asanu ndi atatu (753) chikhazikutsireni mzinda wa Rome. Iyeyo anakhazikitsa kuti tsiku la kubadwa ka Yesu linali pa 25 December 1ACN (kutanthauza kuti zaka za kumbuyo Yesu asanabadwe) ndipo anatchila chaka chitsatiracho 1 AD- ndipo chomwecho ankhazikitsa dongosolo lowerenga zaka kuchokera pa chaka chomwe Yesu anabwadwa: AD (amene amatanthauza Chaka cha Mulungu). DOngosololi linapangidwa mu chaka cha mazana asanu, makumi atatu ndi awiri (532), ndipo patapita zaka pafupi fipi mazana awiri anthu anavomereza kuti likhale dongosolo lomwe maiko onse azigwiritsa ntchito.
Ndi povuta kunena tsiku leni leni lomwe Yesu anabadwa chifukwa zolembalemba zina zokhudza nkhaniyi zinasowa kapena kuonongeka ndiponso zaka 1900 zinadutsa chilembedwereni mau a mu uthenga wa bwino, koma chifukwa cha kadamsana amene anachitiza zaka zana kuchokera pamene yesu anabadwa, olemba mbiri Josephus analemba kuti zimenezi zinachitika patatsala nthawi pang'ono kuti Herodi, amene amatchulidwa mu bukhu la Mateyu, amwalire, ndiponso amatchula kuti malinga ndi mbiri, Yesu anabadwa chaka cha 3BC chisanakwane.
Uthenga wa bwino wa Luka ndi Mateyu umanena kuti Yesu anabadwa pa nthawi yomwe Herodi anali mfumu. Luka amenenanso kuti Yesu anabadwa pa nthawi ya Gavanala Quirinius ndipo inali nthawi ya kalembera wa magawo onse a chi Roma ku Siriya ndi Yudeya. Josephus amati izi zinachitika 5AD/CE (zomwe Luka amanena mu Machitidwe 5:37), patapita nthawi chimwalilireni Herodi mu 4BC. Choncho, kutsutsana kumakhala pa nkhani yofufuza ngati zomwe zinalembedwa zingagwirizane ndi kulamulila kwa kale kwa Quirinius ku Siriya, ndi kalembera wina amene akanakhala kuti anachitikapo, ndi kuona kuti kulongosola kolakwika ndi kuti. [9]
Tsiku la kubadwa ka Yesu nso silimadziwika bwino bwino. Uthenga wa Bwino wa Yohane umalongosola kuti kupachikidwa kwake kunali nthawi ya Pasaka yomwe imachitika tsiku la khumi ndi chinayi la mwezi wa Nisan ku chi Yuda, pomwe mabukhu a uthenga wa bwino (kupatula Marko 14:2) amati nkhomaliro yotsilizaya Yesu ndi Pasaka zinachitika pa tsiku la khumi ndi chisani mwezi wa Nisan; koma akachenjede ena amati mabukhu enawo amagwirizana ndi zolembedwa mu bukhu la Yohane. [10] A Yudanso ankatsatila kalendala ya dzuwa ndi mwezi, yomwe imawelenga masiku malinga ndi kusintha kwa mwezi, imene imabvuta powelenga pongwiritsa ntchito [kalendala] ya dzuwa. Bukhu la a John P. Meier's A Marginal Jew lomwe limaunika masiku a utsogoleri wa Pilato ndi masiku a Pasaka limanena kuti Yesu anakhomeleredwa pa mtanda pa 7 April 30AD kapena pa 3 April, 33 AD.


text:
Kodi Chipulumutso N’chiyani?
Yankho la m’Baibulo
Nthawi zina Baibulo limagwiritsa ntchito mawu oti “kupulumutsa” ndiponso “chipulumutso” ponena za kuthandiza munthu amene moyo wake uli pa ngozi. (Ekisodo 14:13, 14; Machitidwe 27:20) Koma nthawi zambiri mawuwa amagwiritsidwa ntchito ponena za kumasulidwa ku uchimo. (Mateyu 1:21) Popeza uchimo umabweretsa imfa, anthu amene apulumutsidwa ku uchimowu amayembekezera kudzakhala ndi moyo wosatha.—Yohane 3:16, 17. *
Kodi munthu ayenera kuchita chiyani kuti adzapulumuke?
Kuti munthu adzapulumuke, ayenera kukhulupirira Yesu ndiponso kusonyeza chikhulupirirocho pomvera malamulo ake.—Machitidwe 4:10, 12; Aroma 10:9, 10; Aheberi 5:9.
Baibulo limasonyeza kuti munthu ayenera kukhala womvera kuti asonyeze kuti chikhulupiriro chake si chakufa. (Yakobo 2:24, 26) Komabe izi sizikutanthauza kuti zochita za munthu zingachititse kuti akhale woyenerera kupulumuka. Tikutero chifukwa chakuti chipulumutso ndi ‘mphatso yochokera kwa Mulungu,’ yomwe amapereka chifukwa cha “kukoma mtima kwakukulu” kapena kuti “chisomo” chake.—Aefeso 2:8, 9; Buku Lopatulika Ndilo Mau a Mulungu.
Kodi n’zotheka kuti munthu ataye mwayi wake wodzapulumuka?
Inde. Munthu amene wagwera m’madzi ndipo wina wamuvuula kuti asamire, akhoza kugweranso m’madzimo atapanda kusamala. N’chimodzimodzinso ndi munthu amene wapulumutsidwa ku uchimo koma sakupitiriza kukhala ndi chikhulupiriro. Iye akhoza kutaya mwayi wake wodzapulumuka. N’chifukwa chake Baibulo limalimbikitsa Akhristu amene apulumutsidwa ku uchimo kuti ‘azimenya mwamphamvu nkhondo yachikhulupiriro.’ (Yuda 3) Limanenanso kuti: “Pitirizani kukonza chipulumutso chanu, mwamantha ndi kunjenjemera.”—Afilipi 2:12.
Kodi Mpulumutsi wathu ndi Mulungu kapena Yesu?
Baibulo limasonyeza kuti chipulumutso chimachokera kwa Mulungu ndipo limanena kuti iye ndi “Mpulumutsi” wathu. (1 Samueli 10:19; Yesaya 43:11; Tito 2:10; Yuda 25) Kale Mulungu anagwiritsa ntchito anthu osiyanasiyana kuti apulumutse Aisiraeli ndipo Baibulo limanena kuti iwonso anali ‘apulumutsi.’ (Nehemiya 9:27; Oweruza 3:9, 15; 2 Mafumu 13:5) * Mulungu amapulumutsa anthu ku uchimo pogwiritsa ntchito nsembe ya dipo ya Yesu Khristu. Choncho Baibulo limanenanso kuti Yesu ndi “Mpulumutsi” wathu.—Machitidwe 5:31; Tito 1:4. *
Kodi aliyense adzapulumuka?
Ayi, anthu ena sadzapulumuka. (2 Atesalonika 1:9) Yesu atafunsidwa kuti, “Kodi amene akupulumuka ndi owerengeka okha?” iye anayankha kuti: “Yesetsani mwamphamvu kulowa pakhomo lopapatiza. Chifukwa ambiri ndikukuuzani, adzafunitsitsa kulowamo koma sadzatha.”—Luka 13:23, 24.
Maganizo olakwika amene anthu ena ali nawo pa nkhani ya chipulumutso
Maganizo olakwika: Lemba la 1 Akorinto 15:22 limasonyeza kuti anthu onse adzapulumuka chifukwa limati: “Mwa Khristu onse adzapatsidwa moyo.”
Zoona zake: Nkhani ya palembali ndi yokhudza kuuka kwa akufa. (1 Akorinto 15:12, 13, 20, 21, 35) Choncho mawu akuti “mwa Khristu onse adzapatsidwa moyo” akutanthauza kuti anthu adzaukitsidwa kapena kulandira moyo kudzera mwa Yesu Khristu.—Yohane 11:25.
Maganizo olakwika: Lemba la Tito 2:11 limaphunzitsa kuti anthu onse adzapulumuka chifukwa limanena kuti Mulungu ‘akupulumutsa anthu onse.’—Buku Lopatulika Ndilo Mau a Mulungu.
Zoona zake: Mawu achigiriki a m’lembali omwe anawamasulira kuti anthu “onse” angatanthauzenso kuti “osiyanasiyana.” * Choncho lemba la Tito 2:11 limatanthauza kuti Mulungu akupulumutsa anthu osiyanasiyana kapena kuti ochokera “m’dziko lililonse, fuko lililonse, mtundu uliwonse, ndi chinenero chilichonse.”—Chivumbulutso 7:9, 10.
Maganizo olakwika: Lemba la 2 Petulo 3:9 limasonyeza kuti anthu onse adzapulumuka chifukwa limanena kuti Mulungu “safuna kuti wina aliyense adzawonongedwe.”
Zoona zake: Mulungu amafuna kuti anthu onse adzapulumuke koma sawakakamiza kuti azitsatira zimene iye amafuna kuti adzapulumuke. Pa ‘tsiku lake lachiweruzo adzawononga anthu osamuopa.’—2 Petulo 3:7.
^ ndime 3 Nthawi zina Baibulo limanena kuti munthu ‘wapulumutsidwa’ ngakhale kuti kwenikweni adzapulumutsidwa ku uchimo ndi imfa m’tsogolo.
^ ndime 10 M’malembawa, Mabaibulo ena amagwiritsa ntchito mawu akuti “mthandizi,” “mtsogoleri” kapena “munthu” chabe m’malo monena kuti “mpulumutsi.” Koma mawu achiheberi oyambirira omwe anagwiritsidwa ntchito m’malembawa ndi ofanana ndi mawu amene amagwiritsidwa ntchito ponena kuti Yehova Mulungu ndi Mpulumutsi.—Salimo 7:10.
^ ndime 10 Dzina lakuti Yesu limachokera ku mawu ena achiheberi akuti Yehoh·shuʹaʽ, omwe amatanthauza kuti “Yehova Ndiye Chipulumutso.”
^ ndime 17 Onani buku lakuti, Vine’s Complete Expository Dictionary of Old and New Testament Words. Mawu achigiriki omwe anamasuliridwa kuti “onse” ndi ofanana ndi amene anamasuliridwa kuti “zamtundu uliwonse” palemba la Mateyu 5:11. Palembali Yesu anauza otsatira ake kuti anthu adzakunenerani “zoipa zamtundu uliwonse.”—Baibulo la International Standard Version.
Onaninso
N’chifukwa Chiyani Tikufunika Kupulumutsidwa?
Kodi Mulungu wachikondi angalenge anthu ndi mtima wofuna kukhala ndi moyo mpaka kalekale zitakhala kuti zimenezo sizingatheke?
Kodi a Mboni za Yehova Amakhulupirira Kuti Ndiwo Okha Amene Adzapulumuke?
Baibulo limafotokoza za anthu amene angakhale ndi mwayi wodzapulumuka


text:
MUTU 65
Yesu Anaphunzitsa Anthu Ena Ali pa Ulendo Wopita ku Yerusalemu
MATEYU 8:19-22 LUKA 9:51-62 YOHANE 7:2-10
MMENE AZICHIMWENE AKE A YESU ANKAMUONERA
KUFUNIKA KWA NTCHITO ZOKHUDZA UFUMU
Yesu analalikira komanso kuchita zozizwitsa zambiri ku Galileya chifukwa ndi kumene anapeza anthu ambiri amene ankamvetsera uthenga wake poyerekeza ndi ku Yudeya. Komabe Ayuda “anayamba kufunafuna njira yomuphera” atachiritsa munthu wina pa mwambo wa Pasika ku Yerusalemu.—Yohane 5:18; 7:1.
Koma pa nthawiyi unali mwezi wa September kapena October m’chaka cha 32 C.E. ndipo Chikondwerero cha Misasa (kapena kuti Chikondwerero cha Zokolola) chinali chitayandikira. Chikondwererochi chinkachitika kwa masiku 7 ndipo pa tsiku la 8 ankachita msonkhano wopatulika. Chikondwererochi chinkachitika kumapeto kwa nyengo yokolola ndipo imeneyi inali nthawi yosangalala komanso yothokoza Yehova chifukwa cha zokololazo.
Azichimwene ake a Yesu, omwe mayina awo anali Yakobo, Simoni, Yosefe komanso Yuda anauza Yesu kuti achoke ‘apite ku Yudeya.’ Ku Yerusalemu ndi kumene kunali ku likulu la chipembedzo chachiyuda. Ndipo pa nthawi ya zikondwerero zitatu zomwe zinkachitika chaka chilichonse, mumzindawu munkadzaza anthu. Azichimwene ake a Yesu atadziwa kuti ku chikondwererochi kudzapitanso anthu ambiri anauza Yesu kuti: “Pakuti palibe amene amachita kanthu mseri koma n’kumafuna kudziwika ndi anthu. Ngati inu mumachita zimenezi, mudzionetsere poyera kudzikoli.”—Yohane 7:3,4.
Pa nthawiyi azichimwene ake a Yesuwa “sanali kumukhulupirira” kuti ndi Mesiya. Komabe iwo ankafuna kuti anthu amene adzapite kuchikondwererocho akamuone akuchita zodabwitsa. Yesu anazindikira kuti kuchita zimenezi kunali koopsa choncho anawauza kuti: “Dziko lilibe chifukwa chodana ndi inu, koma limadana ndi ine, chifukwa ndimachitira umboni kuti dzikoli ntchito zake ndi zoipa. Inuyo nyamukani mupite ku chikondwereroko. Ine sindipitako panopa, chifukwa nthawi yanga yoyenera sinafike.”—Yohane 7:5-8.
Patadutsa masiku angapo azichimwene ake a Yesu atanyamuka ndi gulu la anthu ena, Yesu ndi atumwi ake ananyamuka koma mosaonekera kwa anthu ambiri. Iwo sanadutse njira ya kufupi ndi mtsinje wa Yorodano, yomwe anthu ambiri ankakonda kudutsa. M’malomwake anadutsa njira yachidule yodzera m’chigawo cha Samariya. Yesu anadziwa kuti adzafuna malo ogona pofika ku Samariya choncho anatumiza anthu kuti akafufuze ndi kukonzeratu malowo. Atafika pamalo ena ku Samariya anthu akumeneko sanawalandire bwino komanso anakana kuwapatsa malo chifukwa anadziwa kuti Yesu akupita ku Yerusalemu kumwambo wachiyuda ndipo sakhalitsa kwawoko. Chifukwa cha zimenezi Yakobo ndi Yohane anakwiya kwambiri ndipo anafunsa Yesu kuti: “Ambuye, kodi mukufuna tiwaitanire moto kuchokera kumwamba kuti uwanyeketse?” (Luka 9:54) Yesu anawadzudzula chifukwa chokhala ndi maganizo amenewo ndipo anapitiriza ulendo wawo.
Ali m’njira anakumana ndi mlembi wina amene anauza Yesu kuti: “Mphunzitsi, ndikutsatirani kulikonse kumene mungapite.” Koma Yesu anamuyankha kuti: “Nkhandwe zili ndi mapanga ndipo mbalame zam’mlengalenga zili ndi zisa, koma Mwana wa munthu alibiretu poti n’kutsamira mutu wake.” (Mateyu 8:19, 20) Yesu ananena zimenezi pofuna kumuthandiza mlembiyo kudziwa kuti akadzakhala wotsatira wake adzakumana ndi mavuto. Zikuoneka kuti mlembiyu anali wonyada kwambiri moti sanalole kukhala moyo woterowo. Ndiyetu aliyense angachite bwino kudzifunsa kuti: ‘Kodi ndingalolere kuvutika chifukwa chokhala wotsatira wa Yesu?’
Yesu anakumananso ndi munthu wina ndipo anamuuza kuti: “Ukhale wotsatira wanga.” Koma munthuyo anayankha kuti: “Ndiloleni ndiyambe ndapita kukaika maliro a bambo anga.” Yesu ankadziwa mmene zinthu zinalili pamoyo wa munthuyo choncho anamuuza kuti: “Aleke akufa aike akufa awo, koma iwe pita kukalengeza ufumu wa Mulungu kwina kulikonse.” (Luka 9:59, 60) Bambo ake a munthuyu anali asanamwalire. Tikutero chifukwa akanakhala kuti pa nthawiyo bambowo anali atamwalira, munthuyo akanakhala ali kumaliro a bambo akewo ndipo sakanakumana ndi Yesu. Munthuyo sanali wokonzeka kuika Ufumu wa Mulungu pamalo oyamba pa moyo wake.
Pamene ankayandikira ku Yerusalemu anakumananso ndi munthu wina amene anauza Yesu kuti: “Ine ndikutsatirani Ambuye, koma mundilole ndiyambe ndakatsanzika a m’banja langa.” Yesu anamuuza kuti: “Aliyense wogwira pulawo koma n’kumayang’ana zinthu za m’mbuyo sayenera ufumu wa Mulungu.”—Luka 9:61, 62.
Aliyense amene akufuna kukhala wophunzira wa Yesu ayenera kuika maganizo ake onse pa ntchito zokhudza Ufumu. Ngati munthu amene akuyendetsa pulawo sakuyang’ana kutsogolo komwe akupita sangalime mzera woongoka. Ndipo ngati atasiya pulawoyo pansi kuti ayang’ane kumbuyo, ndiye kuti ntchito yonse singayende. Zimenezi ndi zofanana ndi zimene zingachitikire munthu amene akuyenda panjira yopita ku moyo wosatha koma n’kumayang’ana kumbuyo kuti aone zinthu za m’dziko loipali. Munthuyu angasokonezeke n’kuchoka panjira yopita ku moyo wosatha.
Onaninso
Kodi Yesu Anakwatira? Kodi Anali ndi Abale Ake?
Popeza Baibulo silifotokoza mwachindunji zoti Yesu anakwatira kapena ayi, ndiyeno tingadziwe bwanji zoona zake za nkhaniyi?